便母橋

便母橋又叫敬母橋，喺香港錦田水頭村，係錦田孝子鄧氏鄧俊元喺康熙43年起，特登喺福建漳州請一級工匠返嚟起，目的係方便阿媽過河探佢，條橋6年先起好，喺康熙49年完成。

橋面鋪咗6塊花崗石板，並排放喺石墩上面，冇整實嘅，可以移動，橋嘅兩邊亦冇欄杆。橋旁楝咗花崗石碑記載咗便母橋嘅歷史。當時俊元嘅德行廣為傳誦，連清朝中葉編修嘅《新安縣志》都有記載呢件事。1959年便母橋曾經重修，並喺橋邊楝咗「重修水頭村便母橋碑記」。2013年，喺便母橋旁邊起咗新嘅便母橋，減輕舊橋嘅負荷。亦將兩岸原有嘅鐵欄換成同新橋一樣嘅石欄。

便母橋

錦田
香港鄧族建築
類:香港嘅橋
香港二級歷史建築